CELEX: 32017D0419(01)
Language: et
Date: 2017-04-18 00:00:00
Title: Komisjoni otsus, 18. aprill 2017, mis käsitleb Türgi pagulasrahastut ja millega muudetakse komisjoni 24. novembri 2015. aasta otsust C(2015) 9500

19.4.2017   
            
            
               ET
            
            
               Euroopa Liidu Teataja
            
            
               C 122/4
            
         KOMISJONI OTSUS,
   18. aprill 2017,
   mis käsitleb Türgi pagulasrahastut ja millega muudetakse komisjoni 24. novembri 2015. aasta otsust C(2015) 9500 (1)
   
   (2017/C 122/04)
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 210 lõiget 2 ja artiklit 214 lõiget 6,
   ning arvestades järgmist:
   
               (1)
            
            
               Komisjoni otsusega C(2015) 9500 (final) loodi koordineerimismehhanism – Türgi pagulasrahastu (edaspidi „rahastu“), et aidata Türgil täita pagulaste ja neid vastuvõtvate kogukondade koheseid humanitaar- ja arenguvajadusi ning abistada riiklikke ja kohalikke ametiasutusi pagulaste sissevoolu tagajärgede haldamisel ja nendega tegelemisel. Rahastu loodi eesmärgiga koordineerida ja ühtlustada liidu eelarvest ja liikmesriikide kahepoolsetest toetustest rahastatavat tegevust.
            
         
               (2)
            
            
               Liikmesriikide valitsuste esindajad sõlmisid 3. veebruaril 2016 COREPERis ühiskokkuleppe, millega kehtestatakse ELi liikmesriikide ja komisjoni vahel Türgi pagulasrahastu jaoks üldjuhtimis- ja tingimusraamistik (2) (edaspidi „ühiskokkulepe“), ja leppisid kokku rahastamissertifikaadi näidises, mille alusel kohustuvad liikmesriigid tegema sissemakseid Türgi pagulasrahastusse.
            
         
               (3)
            
            
               Liikmesriigid leppisid 3. veebruaril 2016 COREPERis kokku, et jätavad nii ühiskokkuleppe eelnõust kui ka rahastamissertifikaadi näidisest välja viited viiviste kohta hilinenud sissemaksetelt. Komisjoni otsusega C(2016) 855 muudeti komisjoni otsust C(2015) 9500 (final), et viia see ühiskokkuleppega kooskõlla.
            
         
               (4)
            
            
               Vastavalt ühiskokkuleppe punktile 2 vastutab komisjon sissemaksete haldamise eest kooskõlas määrusega (EL, Euratom) nr 966/2012 (3) ja komisjoni delegeeritud määrusega (EL) nr 1268/2012 (4). See hõlmab ka sätteid, mis käsitlevad saadaolevate summade kindlaksmääramist (5) ja viivisintresside maksmist (6).
            
         
               (5)
            
            
               Komisjoni delegeeritud määruse (EL) nr 1268/2012 artikli 83 lõikes 1 on sätestatud, et kõikide tähtajaks tasumata saadaolevate summade pealt arvestatakse viivist, ilma et see piiraks valdkondlikest määrustest tulenevate võimalike erisätete kohaldamist.
            
         
               (6)
            
            
               Liikmesriikide sissemaksed Türgi pagulasrahastusse on vabatahtlikud ning erinevalt omavahenditest ei ole sissemaksete puhul tegemist eelnevalt kindlaksmääratud kohustusega. Seetõttu ei ole liikmesriikidelt asjakohane nõuda intressi tasumist Türgi pagulasrahastusse tehtavate sissemaksetega hilinemise eest. Seega tuleb komisjoni otsust C(2015) 9500 vastavalt muuta, et teha erand finantsmääruse kohaldamiseeskirjade artikli 83 lõikest 1.
            
         
               (7)
            
            
               Et tagada rahastu eesmärkide saavutamine, jälgib komisjon liikmesriikide sissemaksete õigeaegset tasumist Türgi pagulasrahastusse ja teavitab sellest rahastu juhtkomiteed.
            
         
               (8)
            
            
               Käesolevat otsust tuleks kohaldada tagasiulatuvalt alates 10. veebruarist 2016, mil võeti vastu komisjoni otsus C(2016) 855, et hõlmata liikmesriikide poolt juba tehtud sissemakseid,
            
         ON TEINUD JÄRGMISE OTSUSE:
   Artikkel 1
   Komisjoni otsust C(2015) 9500 muudetakse järgmiselt.
   Artikli 6 lõikesse 3 lisatakse järgmine tekst:
   
      „Liikmesriigil ei tule tasuda intressi Türgi pagulasrahastusse tehtava sissemakse hilinemise eest“.
   
   Artikkel 2
   Käesolevat otsust kohaldatakse alates 10. veebruarist 2016.
   
      Brüssel, 18. aprill 2017
      
         
            Komisjoni nimel
         
         
            komisjoni liige
         
         Günther H. OETTINGER
      
   
   
      (1)  Muudetud komisjoni otsusega C(2016)855 (final).
   
      (2)  Vt dokument COMBUD 49/1/16 REV1.
   
      (3)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, 26.10.2012, lk 1).
   
      (4)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      (5)  Määruse (EL, Euratom) nr 966/2012 artikkel 78 ja komisjoni rakendusmääruse (EL) nr 1268/2012 artikkel 81.
   
      (6)  Komisjoni delegeeritud määruse (EL) nr 1268/2012 artikkel 83.